หิวโซมาจากที่ทำงาน พี่ใหญ่คิดถูกมากที่เลือกมาร้านนี้  อร่อยถูกใจจริงๆ ครับ แต่พอเห็นราคานั้นมีปาดเหงื่อกันเลย --"

พี่ใหญ่กับเพื่อนผมหิวจัดเลยกินข้าวหมูกรอบกัน จริงๆผมก็หิวไม่แพ้กันแต่มากินทั้งทีจะสั่งเหมือนกันหมดก็กะไรอยู่ งานนี้ผมสั่งเมนูดังของร้านคือ บะหมี่ปู เกี้ยวกุ้ง  ชามละ 107 บาท  โคตระแพงเลยสำหรับผม แต่พอชิมแล้วก็บ่นไม่ค่อยจะเต็มปาก เพราะว่ามันอร่อยครับ เส้นบะหมี่เล็กๆเหนี่ยวนุ่มกำลังดีมาก ปูใส่มาไม่เยอะมาก แต่ก็ไม่น้อยจนหน้าเกลียด น้ำซุปหวานแบบยกนิ้วให้เลย  ที่จะลืมไม่ได้ก็คือเกี๊ยวกุ้งที่ตัวใหญ่จริง กัดเข้าไป เนื้อกุ้งยังเป็นตัวๆอยู่เลย เยี่ยมยอด

ข้าวหมูกรอบของเพื่อนนั้น ไม่มีคำอธิบายอะไรมาก เพราะเพื่อนบอกแค่ว่าอร่อย  ของกินที่สั่งอีกอย่างคือขนมจีบ เมนูนี้ผมเฉยๆ นะ ก็โอเค

โดยรวมแล้ว เรื่องรสชาตินั้นผ่านฉลุยครับ ติดอยู่อย่างเดียวคือเรื่องราคา ที่ขออภัยครับ ผมทำใจกินบะหมี่ชามละเกินร้อยไม่ไหวจริงๆ  ส่วนตัวคงยอมมากินแค่นานครั้ง(ช่วงต้นเดือน) เท่านั้น

แต่ถ้าใครรับกับราคาได้ก็ลุยโลด อร่อยถูกใจแน่นอน